གདམས་ངག་གསང་བའི་ཆོས་སྐོར་ལས༔ ལྷ་མོ་ཀུ་རུ་ཀུལླེའི་བསྙེན་སྒྲུབ་ཕྲིན་ལས་རླུང་གི་འཁོར་ལོ་བཞུགས༔ པདྨ་མཁའ་འགྲོའི་གསང་བ་གསུམ་ལ་འདུད༔ ཀུ་རུ་ཀུལླེ་སྒྲུབ་འདོད་པའི༔ བསྙེན་དམིགས་ཕྲིན་
ལས་ཐོགས་མེད་པ༔ རླུང་གི་འཁོར་ལོ་ལྟ་བུ་ནི༔ ཧྲཱི༔ བདག་ཉིད་ཀུ་རུ་ཀུལླེར་གསལ་བ་ཡི༔ ཐུགས་ཀར་ཐབས་ཤེས་ཉི་ཟླའི་གའུའི་སྦུབས༔ པདྨ་དམར་པོ་འདབ་མ་བརྒྱད་པའི་ལྟེར༔ ཧྲཱིཿདམར་སྔགས་ཀྱི་ཕྲེང་བས་བསྐོར་བ་ལས༔ འོད་ཀྱིས་ཕྱོགས་བཅུ་དུས་བཞི་བདེ་གཤེགས་ཀྱི༔ གསང་གསུམ་བྱིན་རླབས་དབང་དང་དངོས་གྲུབ་བླང༔ འགྲོ་བའི་སྒོ་གསུམ་སྒྲིབ་པ་མཐའ་དག་བཅོམ༔ སྲིད་ཞིའི་ཚེ་དང་བསོད་ནམས་དཔལ་འབྱོར་བཀུག༔ སྔགས་ལ་བསྟིམས་པས་གཡོན་དུ་འཁོར་བ་ཡིས༔ རང་སྒྲ་སྒྲོགས་བཞིན་འོད་ཟེར་འབར་བར་དམིགས༔ རྩ་སྔགས་ནི༔ ཨོཾ་ཀུ་རུ་ཀུལླེ་ཧྲཱིཿསྭཱ་ཧཱ༔ གསང་སྔགས་ཟབ་མོའི་སྙིང་པོ་འདི༔ མི་ཚིག་བར་མ་ཆོད་པ་རུ༔ འབུམ་ཕྲག་བཟླས་པས་དངོས་གྲུབ་ཐོབ༔ ཁྱད་པར་དངོས་ཉམས་རྨི་ལམ་དུ༔ པད་ཚལ་ཕྱིན་དང་རོལ་མོ་འཁྲོལ༔ ཉི་ཟླ་འཇའ་འབར་བདུད་རྩི་འཐུང༔ རི་བོའི་རྩེར་སོན་མཁའ་ལ་འཕུར༔ ཕྱག་མཚན་བླ་རྡོ་རྙེད་པ་དང༔ ཞལ་མཇལ་གསུང་ཐོས་དགོངས་པ་རྟོགས༔ བདུད་རྩི་ཁོལ་
ཞིང་མར་མེ་འབར༔ གཏོར་མ་འོད་ཞུ་དྲི་ཞིམ་འཐུལ༔ དེ་སོགས་ཕྱི་ནང་གསང་བའི་རྟགས༔ བསམ་མི་ཁྱབ་པར་མཐོང་ན་ཡང༔ གང་ལའང་རློམས་སེམས་མི་བྱེད་པར༔ ཐམས་ཅད་སེམས་ཀྱི་ཆོ་འཕྲུལ་ཏེ༔ སེམས་ཉིད་ཡེ་ནས་ལྷ་མོའི་སྐུ༔ དབྱེར་མེད་དུ་མ་རོ་གཅིག་ཏུ༔ མཉམ་པར་འཇོག་པ་གནད་ཀྱི་མཐིལ༔ ས་མ་ཡ༔ རྒྱ་རྒྱ་རྒྱ༔ གཉིས་པ་ལས་སྦྱོར་བ་ནི༔ ཧྲཱི༔ ཐུགས་ཀར་ཧྲཱིཿཡིག་དམར་ པོ་ཡེ་ཤེས་ལྔའི༔ འོད་ཟེར་ཉི་མ་བྱེ་བའི་གཟི་བརྗིད་འབར༔ ཤིན་ཏུ་ཚ་ཞིང་རྣོ་བའི་ངར་ལྡན་པ༔ གྲངས་མེད་ཕྱོགས་བཅུའི་འཇིག་རྟེན་ཁམས་བཀང་ ནས༔ ཁམས་གསུམ་འགྲོ་བའི་སྒོ་གསུམ་རེག་མ་ཐག༔ རླུང་སེམས་རང་དབང་མེད་པར་ལྕགས་ཀྱུས་ཟུངས༔ དགའ་ཞིང་གདུང་བའི་ཞགས་པ་དམ་པོས་བཅིངས༔ འོད་དམར་རྣམ་པས་སྟེམས་ཀྱིས་ཞུ་བ་ལས༔ བདག་མདུན་ ལ་ཐིམ་དུ་མ་རོ་གཅིག་བསམ༔ རྩ་སྔགས་མཐར༔ ཨོཾ་མཱ་མ་པཱ་ཤཾ་ཀུ་རུ་འཁོར་འདས་སྣང་སྲིད་སརྦ་ཡིད་ལ་བྃཿཧཿརིཿནིཿསཿཧྲིཾ་ཧྲིཾ༔ པཱ་ཤཾ་ཀུ་རུ་ཡེ་སྭཱ་ཧཱ༔ སརྦ་ ན་ར་མ་ན་ཙིཏྟ་པཱ་ཤཾ་ཀུ་རུ་ཡེ་སྭཱ་ཧཱ༔ སརྦ་རཏྣ་སིདྡྷི་པཱ་ཤཾ་ཀུ་རུ་ཡེ་སྭཱ་ཧཱ༔ སརྦ་ས་མ་ཡཱ་སིདྡྷི་ཙིཏྟ་སྲོག་ལ་པཱ་ཤཾ་ཀུ་རུ་དུངས་དུངས༔ སྙིང་ལ་པཱ་ཤཾ་ཀུ་རུ་བྲེང་ བྲེང༔ ཡིད་ལ་པཱ་ཤཾ་པཱ་ཤཾ་ཀུ་རུ་ཀེཾ་ཀེཾ༔ ཀཱ་ཡ་ཝཱཀྐ་ཙིཏྟ་ཧྲིཾ་ཧྲིཾ༔ ཛ་ཛ༔ དེ་ལྟར་བཟླས་པས་སྣང་སྲིད་ཀྱི༔ སྐྱེ་འགྲོའི་རླུང་སེམས་སྣང་བ་བསྒྱུར༔ ཤ་རུལ་ལ་ནི་སྦྲང་མ་བཞིན༔ རང་དབང་མེད་པར་འདུ་ཞིང་འོང༔ ཟས་ནོར་ལོངས་སྤྱོད་འདོད་དགུའི་རིགས༔ འཛད་མེད་གཏེར་གྱི་སྒོ་
འཕར་འབྱེད༔ ས་མ་ཡ༔ རྒྱ་རྒྱ་རྒྱ༔ སྒེར་དུ་བསྔགས་པའི་ལས་ཚོགས་ནི༔ རླུང་གི་ཞགས་པའི་འཕྲུལ་འཁོར་བསྟན༔ ཧྲཱི༔ བདག་ཉིད་ལྷ་མོའི་ཐུགས་ཀའི་ས་བོན་ལས༔ འོར་ཟེར་དམར་པོ་ལྕགས་ཀྱུའི་དབྱིབས་ཅན་ནི༔ གྲངས་མེད་འཕྲོས་པས་སྐྱེ་འགྲོ་ཐམས་ ཅད་དང༔ ཁྱད་པར་སྲིད་ཞིའི་ཆེ་རྒུ་མ་ལུས་པ༔ འོད་ཀྱིས་རེག་མ་ཐག་ཏུ་ཐམས་ཅད་ཀྱང༔ བྱམས་བརྩེ་དགའ་བའི་ལྕགས་སྒྲོག་དམ་པོས་བསྡམས༔འོད་དམར་རྣམ་པར་བསྡུས་ནས་བདག་ལ་བསྟིམས༔ རྩ་སྔགས་མཐར༔ ཨོཾ་མ་ཧཱ་གུ་རུ་སརྦ་པཱ་ཤཾ་ཀུ་རུ་ཡེ་སྭཱ་ཧཱ༔ རཱ་ཛ་མཱུ་དྲ་པཱ་ཤཾ་ཀུ་རུ་ཡེ་སྭཱ་ཧཱ༔ ན་ན་ཁ་དྷེ་ པཱ་ཤཾ་ཀུ་རུ་ཡེ་སྭ་ཧཱ༔ རཏྣ་ཕ་ལ་པཥྚིཾ་ཀུ་རུ་ཡེ་སྭཱ་ཧཱ༔ སྣང་སྲིད་འཁོར་འདས་སརྦ་པཱ་ཤཾ་ཀུ་རུ་ཡེ་སྭཱ་ཧཱ༔ ཕྱོགས་བཅུའི་དཀོན་མཆོག་རིན་ཆེན་གསུམ༔ རྒྱལ་པོའི་བཙུན་མོ་སྐྱེ་རྒུའི་ཚོགས༔ སྲིད་ཞིའི་དཔལ་འབྱོར་མ་ལུས་པ༔ པདྨའི་མཚོ་ལ་ངང་བ་བཞིན༔ རང་བཞིན་ཤུགས་ཀྱིས་འདུ་བར་འོང༔ ཐེ་ཚོམ་མེད་དོ་ས་མ་ཡཱ༔ ས་མ་ཡ༔ རྒྱ་རྒྱ་རྒྱ༔ ཁྱད་པར་གང་ལ་དམིགས་པ་ནི༔ སྙིང་ནས་དྲངས་བཞིན་ཉེ་བར་འདུད༔ ཧྲཱི༔ ལྷ་མོའི་ཐུགས་ཀའི་ཧྲཱིཿཡིག་ལས༔འོད་དམར་བདེ་སྟོང་ཚ་དབལ་ཅན༔ ཕེཾ་ཛའི་སྒྲ་དང་བཅས་པ་ཡི༔ སྤྲོས་ཏེ་གང་ལ་དམིགས་པ་ཡི༔ སྒོ་གསུམ་སྙིང་ག་གསང་བར་ཞུགས༔ དེ་ཡང་འོད་ཞུ་རང་ལ་བསྟིམས༔ བདེ་སྟོང་བཟོད་མེད་ཉམས་འབར་བསམ༔ རྩ་སྔགས་མཐར༔ ཆེ་གེ་མོ་ཛཿཧཱུྃ་བྃ་ཧོ༔ ཀཾ་ཀཾ་སྙིང་ལ་ཛ༔ ཙག་ཙག་བླ་ལ་དུང༔ ཧྲིཾ་ཧྲིཾ༔ ཏྲི་ ནཱ་ག་ཡིད་བྲེང༔ ཨ་ཀཪྴ་ཡ་ཛ་ཛ༔ དེ་ལྟར་བཟླས་པས་གངས་སེང་དང༔ ནམ་མཁར་གཡུ་
འབྲུག་དག་ཀྱང་རུང༔ གང་ལ་དམིགས་པ་དེ་ཉིད་ནི༔ སྔགས་དང་ཏིང་འཛིན་འཁྲུལ་འཁོར་གྱིས༔ དབང་
དུ་བྱེད་པར་ཐེ་ཚོམ་མེད༔ རིགས་དང་མཐུན་པའི་གང་ཟག་ལ༔ དམིགས་སྔགས་ཟབ་མོ་སྨོས་ཅི་དགོས༔
ལྷ་འདི་གཞན་ལ་གསང་བར་བྱ༔ སྲོད་དང་ཐོ་རངས་དུས་སུས་བསྒོམ༔ སྔགས་སྒྲ་ཡིད་ཙམ་མི་བསྒྲག་ཅིང༔ ཤུབ་བུར་ཡིད་ཀྱིས་བཟླས་པར་བྱ༔ ཏིང་འཛིན་འདི་ལ་སུས་གོམས་པ༔ གང་མོས་མགྲོན་ལ་བོས་བཞིན་འོང༔ འདི་ལྟར་གདམས་ངག་མེད་པ་ཡི༔ རློམས་སེམས་ཞེན་པའི་བླུན་པོ་མཚར༔ རེ་བའི་དངོས་གྲུབ་འོང་བ་འཇོམས༔ སྙི་མཐོང་ཙ་ན་འདབས་ཆགས་འཕུར༔ རློམས་སེམས་ཞེན་པ་མ་ཆེ་བར༔ རེ་དོགས་སྤང་བླང་མེད་པར་གཅེས༔ དཀྱིལ་འཁོར་ཆེན་པོའི་རང་བཞིན་དུ༔ ཤེས་ན་ལས་ཀྱི་འཁྲུལ་འཁོར་མྱུར༔ འཁོར་བསྒྱུར་དག་ཀྱང་བྲན་དུ་ཁོལ༔ སྐྱེ་འགྲོ་ཕལ་བ་ལྟ་ཅི་འཚལ༔ འདི་ནི་བྱིན་རླབས་སྟོབས་ཆེ་བས༔ ནུས་པ་བདུད་ཀྱིས་བཟློག་པར་དཀའ༔ མན་ངག་ལེ་ཚན་ཉི་ཚེ་བ༔ མྱུར་བར་སྣང་ཡང་རེ་འགའ་ཙམ༔ ནོར་བུའི་ནང་ནས་དགོས་འདོད་འབྱུང༔ གསེར་སྦྱངས་བཙོ་མ་ལྟ་བའི་ཆོས༔ ཟབ་པའི་མཐར་ཐུག་ཀུན་ཀྱི་བཅུད༔ མན་ངག་འདི་འདྲ་ས་ཡི་སྟེང༔ ཉི་ཟླའི་འོག་ཏུ་ཡོད་རེ་སྐན༔ གསང་
བ་མཐར་ཐུག་ཆོས་སྐོར་གསུམ༔ བརྡ་ཡི་ཡི་གེའི་རིས་སུ་ཐོབ༔ མདོ་སྨད་མཁའ་འགྲོ་འབུམ་རྫོང་སྦས༔
གཏེར་བདག་མཁའ་འགྲོ་སྡེ་བཞི་དང༔སྡེ་བརྒྱད་དྲེགས་པས་ཐུབ་པར་སྲུངས༔ ལས་འཕྲོ་ཅན་དང་འཕྲད་
པར་ཤོག༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ ཟབ་རྒྱ༔ གསང་རྒྱ༔ གུ་ཧྱ༔ ཞེས་སྤྲུལ་
པའི་གཏེར་སྟོན་ཆེན་པོ་དཔའ་བོ་ཆོས་དབྱིངས་རྡོ་རྗེས་གནས་མཆོག་མཁའ་འགྲོ་འབུམ་རྫོང་ནས་སྤྱན་དྲངས་ཏེ་རྟེན་འབྲེལ་དུས་ལ་བབ་ཚེ་ལྷ་སྲས་རྣམ་རྒྱལ་མཐུ་སྟོབས་ཀྱིས་བསྐུལ་ངོར། མཁའ་མགྲོའི་བརྡ་
རིས་ལས་ཕབ་པའི་ཡི་གེ་པ་ནི་བྷ་དྲའི་མིང་གིས་སོ།།